Innhold

1	Hensikt	1

2	Bakgrunn og virkeområde	1

3	Regelverk	1

4	Gjennomføring	2

5	Referanser	2

6	Forankring	3

7	Endringer siden forrige versjon	3

Hensikt

Retningslinjen skal bidra til at ansatte kjenner til hvordan sakkyndigoppdrag skal løses. Videre skal retningslinjen bidra til at taushetsplikten ikke blir brutt ved at den sakkyndige som utfører oppdraget på vegne av Helse Bergen, gjør oppslag i personens journal uten et uttrykkelig samtykke fra vedkommende.

Bakgrunn og virkeområde

Helse Bergen ønsker å bidra til at forsikringsselskaper, domstoler og NAV m.fl. har tilstrekkelig grunnlag for å treffe riktige avgjørelser. I noen tilfeller er det aktuelt at sykehuset påtar seg sakkyndigoppdrag slik at aktuell spesialist gjennomfører oppdraget som ansatt i Helse Bergen.

Retningslinjen gjelder når aktuell nivå 2 enhet, ved leder, påtar seg å tilby sakkyndig bistand i enkeltsaker uten at den personen spesialisterklæringen gjelder (heretter personen), er pasient ved aktuell avdeling. Slike oppdrag regnes ikke som helsehjelp, og må derfor håndteres på en særskilt måte.

Erklæringer som skrives av behandlende lege eller psykolog som ledd i ytelse av helsehjelp, er ikke omfattet av denne retningslinjen.
Leger eller psykologer som påtar seg private oppdrag som sakkyndig på fritiden må følge egen retningslinje for dette (LENKE)

Regelverk

Helsepersonell som har fått oppgaven med å utføre et sakkyndigoppdrag på vegne av sin enhet, har ikke lov til å gjøre oppslag i pasientjournal uten personens uttrykkelige samtykke til dette, se lov om helsepersonell § 21a:

«Det er forbudt å lese, søke etter eller på annen måte tilegne seg, bruke eller besitte opplysninger som nevnt i § 21 uten at det er begrunnet i helsehjelp til pasienten, administrasjon av slik hjelp eller har særskilt hjemmel i lov eller forskrift.»

Gjennomføring

Utgangspunktet er at oppdragsgiver skal sørge for at den sakkyndige har tilstrekkelig informasjon til å gjøre sakkyndigvurderingen. Om nødvendig, må den sakkyndige etterspørre supplerende opplysninger fra oppdragsgiver, eventuelt påta seg å gjøre dette på oppdragsgivers vegne med nødvendig fullmakt fra den personen spesialisterklæringen gjelder.

Dersom personen gir et uttrykkelig samtykke til det, kan spesialister som utfører et sakyndigoppdrag på vegne av Helse Bergen, gjøre oppslag i personens pasientjournal. Samtykket dokumenteres i journal og det skal fremgå at personen er klar over at den sakkyndige gjør slike oppslag som ledd i sakkyndigoppdraget og ikke som ledd i ytelse av helsehjelp. Begrunnelse for aktualisering i pasientjournalen: Sakkyndigoppdrag.

I den grad det er nødvendig å gjøre kliniske undersøkelser i forbindelse med sakkyndigoppdraget, har den sakkyndige ansvar for at personen er klar over at undersøkelsen gjelder et sakkyndigoppdrag og ikke ytelse av helsehjelp

Funn fra undersøkelsen dokumenteres i sakkyndigvurderingen og skal ikke dokumenteres i pasientens journal siden undersøkelsen ikke regnes som helsehjelp

Kostnader forbundet med slike undersøkelser skal dekkes av oppdragsgiver

Dersom det er nødvendig med radiologi, laboratorieprøver eller lignende må oppdragsgiver sørge for at slike undersøkelser blir rekvirert og gjennomført. Kostnader forbundet med slike undersøkelser skal dekkes av oppdragsgiver, og faktureres og inntektsføres der undersøkelsen blir gjennomført.

Helse Bergen sitt saksarkiv skal brukes til arkivering av oppdraget og den sakkyndige vurderingen. Dokumentasjonsavdelingen kan veilede om hvordan dette skal gjøres.

Honorar for slike oppdrag skal faktureres og inntektsføres i den avdelingen som har påtatt seg oppdraget, og ikke til den spesialisten som utfører oppdraget.

Referanser

Interne referanser

1.1.16.1-01	Retningslinje for private sakkyndigoppdrag (ikke på vegne av Helse Bergen)
1.1.16.3.3-12	Lovlig oppslag i pasientjournal

Retningslinje for private sakkyndigoppdrag

Retningslinje for håndtering av saker om ulovlig oppslag i pasientjournal

Eksterne referanser

1.9.1 Helsepersonelloven - Lov om helsepersonell m.v.

Helsepersonelloven § 21a

Forankring

Dokumentet er drøftet med foretakstillitsvalgte og hovedverneombud, og godkjent av Foretaksledelesen den 05.05.2020, saksnr.: 20-68A

Endringer siden forrige versjon

Forlenget gyldighet til 30.09.2025

Kort beskrivelse av hva som er endret siden forrige versjon av dokumentet, hvis det gjelder ein revisjon. Normalt vil noen få setninger være tilstrekkelig. Legges inn automatisk når du skriver inn merknad i dokumentvinduet.